
Parlamentul  României

Camera  Deputaţilor
Comisia pentru sănătate şi familie                     Comisia pentru buget, finanţe şi bănci

       Nr.28/ 40 /18.03.2013                                               Nr.22/ 64 / 18.03.2013
BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul comun asupra propunerii legislative privind modificarea şi completarea articolului 31 din Ordonanţa de urgenţă nr. 110/2011 pentru modificarea şi completarea unor acte normative în domeniile sănătăţii şi protecţiei sociale, trimisă Comisiei pentru sănătate şi familie şi Comisiei pentru buget, finanţe şi bănci  pentru examinare pe fond, cu adresa nr. Plx 45 din 18 februarie 2013.
În raport cu obiectul şi conţinutul său, propunerea legislativă face parte din categoria legilor ordinare. 

 PREŞEDINTE,                                       PREŞEDINTE,

              Rodica NASSAR                                 Dan Radu RUŞANU

Parlamentul  României

Camera  Deputaţilor
Comisia pentru sănătate şi familie                       Comisia pentru buget, finanţe şi bănci

       Nr.28/ 40 /18.03.2013                                               Nr.22/ 64 / 18.03.2013

RAPORT  COMUN 

asupra propunerii legislative privind modificarea şi completarea articolului 31 din Ordonanţa de urgenţă nr. 110/2011
 pentru modificarea şi completarea unor acte normative în domeniile sănătăţii şi protecţiei sociale
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie şi Comisia pentru buget, finanţe şi bănci au fost sesizate spre dezbatere, în fond, cu  propunerea legislativă privind modificarea şi completarea articolului 31 din Ordonanţa de urgenţă nr.110/2011 pentru modificarea şi completarea unor acte normative în domeniile sănătăţii şi protecţiei sociale trimisă cu adresa nr. Plx 45 din 18 februarie 2013.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată,  a respins propunerea legislativă, în şedinţa din 12 februarie 2013.


La întocmirea prezentului raport Comisiile au avut în vedere :
· avizul favorabil al Consiliului Legislativ (nr.418 din 25.05.2012) cu observaţii şi propuneri;
· avizul negativ al Comisiei juridice, de disciplină şi imunităţi ( nr.Plx 45 din 27.02.2013);
· punctul de vedere negativ al Ministerului Sănătăţii              ( nr.EN 2059/4.03.2013).

Propunerea legislativă supusă dezbaterii are ca obiect de reglementare completarea art. 31 din Ordonanţa de urgenţă nr. 77/2011 privind stabilirea unei contribuţii pentru finanţarea unor cheltuieli în domeniul sănătăţii, cu completările ulterioare, în sensul înlăturării obligaţiei de plată a contribuţiei producătorilor din industria farmaceutică asupra veniturilor brute de profit ale operatorilor din lanţul de distribuţie, precum şi introducerea unui plafon al contribuţiei producătorilor, calculată pentru vânzările de medicamente generice, plafon care nu poate depăşi 5% din valoarea vânzărilor individuale trimestriale de medicamente, ale fiecărui plătitor de contribuţie.
În conformitate cu prevederile art. 63 din Regulamentul Camerei Deputaţilor republicat, cele două comisii au dezbătut separat proiectul de lege.
Membrii Comisiei pentru buget, finanţe şi bănci au examinat propunerea legislativă în şedinţa din ziua de 05 martie 2013. 
La lucrări au fost prezenţi 30 de deputaţi din totalul de 31 de membri ai comisiei.  

La dezbaterea proiectului de lege a participat, în calitate de invitat, din partea Ministerului Finanţelor Publice, domnul Ion Ghizdeanu – secretar de stat.
Membrii Comisiei pentru sănătate şi familie au examinat propunerea legislativă în şedinţa din 12 martie 2013.

La lucrări au fost prezenţi 19 de deputaţi din totalul de 20 de membri ai comisiei.
La dezbateri a participat, în conformitate cu prevederile art.55 din Regulamentul Camerei Deputaţilor, dl. Răzvan Vulcănescu - subsecretar de stat în Ministerul Sănătăţii.

În urma dezbaterilor, Comisia pentru sănătate şi familie şi Comisia pentru buget, finanţe şi bănci au  hotărât, cu unanimitate de voturi, respingerea propunerii legislative privind modificarea şi completarea articolului 31 din Ordonanţa de urgenţă nr. 110/2011 pentru modificarea şi completarea unor acte normative în domeniile sănătăţii şi protecţiei sociale, având în vedere faptul că prin Ordonanţa Guvernului nr. 17/2012 privind reglementarea unor măsuri fiscal-bugetare,  la Secţiunea a II a „Reglementări privind contribuţia trimestrială prevăzută de Legea nr. 95/2006 privind reforma în domeniul sănătăţii, cu modificările şi completările ulterioare şi de Ordonanţa de urgenţă a Guvernului nr. 77/2011 privind stabilirea unei contribuţii pentru finanţarea unor cheltuieli în domeniul sănătăţii” se tratează integral problematica taxei de clawback, inclusiv modalitatea de calcul a acesteia începând cu trim. IV al anului 2012. Propunerea legislativă nu este în concordanţă cu reglementările mai sus menţionate şi, totodată, dispoziţiile acesteia de la art. 31 alin. (1) nu pot fi aplicate retroactiv.

În raport cu obiectul şi conţinutul său, propunerea legislativă face parte din categoria legilor ordinare. 

   PREŞEDINTE,                                 PREŞEDINTE,
                Rodica NASSAR                             Dan Radu RUŞANU
                    SECRETAR,                                      SECRETAR,
                Corneliu BUICU                            Gheorghe DRAGOMIR
  Întocmit,           
 Gheorghe Marinescu - şef birou                                                                            Adrian Bîrloiu - şef serviciu

 Cristina Bologan – expert parlamentar

